**ZMLUVA O POSKYTOVANÍ SLUŽIEB**

**starostlivosti o verejnú zeleň a služieb na úseku miestnych komunikácií**

 **na území mesta Senica**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

medzi zmluvnými stranami:

**1./ Objednávateľ:**  **Mesto Senica**

sídlo: Štefánikova 1408/56, 905 25 Senica

IČO: 00309974

DIČ: 2021039845

v mene ktorého koná: Ing. Mgr. Martin Džačovský, primátor

bankové spojenie:

názov banky: Prima banka Slovensko, a.s.

číslo účtu (v tvare IBAN): SK78 5600 0000 0092 0051 6002

Kontaktná osoba oprávnená Ing. Ivan Šteffek, vedúci Oddelenia výstavby, živ.

konať vo veciach technických: prostredia, dopravy a reg. rozvoja

Email: ivan.steffek@senica.sk

Tel.č.: 034 651 2641, 0907 107 408

(ďalej ako **„Objednávateľ“** alebo **„Mesto Senica“**)

a

**2./ Dodávateľ:**

sídlo:

IČO:

DIČ:

IČ DPH:

registrovaný:

v mene ktorého koná:

bankové spojenie:

názov banky:

číslo účtu (v tvare IBAN):

Kontaktná osoba oprávnená

konať vo veciach technických:

Email:

Tel.č.:

(ďalej len **„Dodávateľ“**)

(Objednávateľ a Dodávateľ ďalej spolu ako **„Zmluvné strany“**)

uzatvorená v nasledovnom znení (ďalej ako **„Zmluva“**) ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako **„Zákon o verejnom obstarávaní“**) na predmet zákazky: „Starostlivosť o verejnú zeleň a zimná údržba komunikácií v meste Senica“ (ďalej ako **„Verejné obstarávanie“**). Objednávateľ na obstaranie predmetu tejto Zmluvy použil postup verejnej súťaže podľa ustanovenia § 66 ods. 7 Zákona o verejnom obstarávaní, nakoľko sú splnené podmienky pre postup zadávania nadlimitnej zákazky.

**ČASŤ A)**

**STAROSTLIVOSŤ O VEREJNÚ ZELEŇ**

**Článok I.**

# Predmet Zmluvy

1. Predmetom tejto Zmluvy je:
2. záväzok Dodávateľa dodať Objednávateľovi riadne a včas za podmienok dohodnutých v tejto Zmluve a v súlade s príslušnými všeobecne záväznými právnymi predpismi a pokynmi Objednávateľa služby starostlivosti o verejnú zeleň na území mesta Senica bližšie špecifikované v *Prílohe č. 1 - Opis predmetu zákazky 1,* ktorá tvorí neoddeliteľnú súčasť tejto Zmluvy (ďalej len **„Služby 1“**), a
3. záväzok Objednávateľa zaplatiť Dodávateľovi za riadne a včas poskytnuté Služby 1 odplatu za podmienok dohodnutých v tejto Zmluve.
4. Pre účely tejto Zmluvy sa pod Službami 1, t.j. starostlivosťou o verejnú zeleň rozumie:
5. starostlivosť o živé ploty,
6. starostlivosť o trávnaté plochy a
7. starostlivosť o stromy.

**Článok II.**

# Podmienky poskytovania Služieb 1

1. Miesto poskytovania Služieb 1 je územie mesta Senica, pozostávajúce z katastrálnych území Senica a Kunov.
2. Čiastkové miesta a termíny poskytovania služieb starostlivosti o živé ploty a starostlivosti o stromy a ich rozsah bude určený vždy jednotlivými objednávkami Objednávateľa v súlade s podmienkami podľa tejto Zmluvy a *Prílohy č. 1 - Opis predmetu zákazky 1*. Čiastkové miesta a termíny poskytovania služieb starostlivosti o trávnaté plochy a ich rozsah budú vždy odsúhlasené Objednávateľom v súlade s podmienkami podľa tejto Zmluvy, *Prílohy č. 1 - Opis predmetu zákazky 1* a *Prílohy č. 3 - Rozpis sektorov.*
3. Dodávateľ poskytuje Služby 1 za každého počasia za podmienok dohodnutých v tejto Zmluve, v prípade zlých poveternostných podmienok je povinný postupovať v súlade s podmienkami dohodnutými v *Prílohe č. 1 - Opis predmetu zákazky 1*. Kosbu je možné vykonávať od pondelka od 07,00 do piatka do 19,00 hod. Kosba je zakázaná počas nedele, štátneho sviatku a dňa pracovného pokoja.
4. Dodávateľ zabezpečí poskytovanie Služieb 1 pod dohľadom odborne vzdelanej osoby ..........................................., ktorá má ukončené vzdelanie v odbore záhradníctvo, čo Dodávateľ preukázal Objednávateľovi najneskôr k podpisu Zmluvy diplomom o ukončenom vzdelaní.
5. Objednávateľ si poskytovanie služieb starostlivosti o živé ploty a starostlivosti o stromy bude u Dodávateľa objednávať na základe emailových objednávok zasielaných na email Dodávateľa uvedený v Článku I. tejto Zmluvy. Objednávka musí obsahovať miesto a termín poskytovania objednaných služieb a ich rozsah. Dodávateľ potvrdí prijatie objednávky do 24 hod. od jej prijatia a to zaslaním jej akceptácie na e-mail Objednávateľa.
6. Dodávateľ je povinný začať s poskytovaním objednaných služieb do 5 pracovných dní od potvrdenia prijatia príslušnej objednávky, ak Objednávateľ neurčil v objednávke neskorší termín poskytovania služieb. V odôvodnených prípadoch je Dodávateľ povinný začať s poskytovaním objednaných služieb do 24 hod. od potvrdenia prijatia príslušnej objednávky. Dodávateľ je povinný služby poskytnúť v termíne stanovenom v objednávke.
7. Starostlivosť o trávnaté plochy, t.j. kosbu, Dodávateľ poskytuje na miestach, v intervaloch a za podmienok určených touto Zmluvou, *Prílohou č. 1 - Opis predmetu zákazky 1* a *Prílohou č. 3 - Rozpis sektorov.* Každá jednotlivá kosba podľa členenia v *Prílohe č. 3 - Rozpis sektorov* musí byť odsúhlasená Objednávateľom. Za týmto účelom je Dodávateľ povinný Objednávateľovi oznámiť začiatok a plán každej jednotlivej kosby*.* Harmonogram plánovanej kosby predkladá Dodávateľ pre účely kontroly v písomnej forme na príslušnom kontrolnom dni mesiac vopred.
8. Dodávateľ je povinný:
9. zvyšovať povedomie občanov mesta Senica na tému ochrany verejnej zelene a upozorňovať na aktuálne problémy v tejto oblasti formou prípravy obsahu príspevku alebo článku aspoň 1x/kalendárny mesiac v rozsahu polovice normostrany, ak sa zmluvné strany nedohodnú inak, za účelom publikovania v mesačníku Mesta Senica – Naša Senica, na sociálnych sieťach Mesta Senica a na webom sídle Mesta Senica;
10. pripraviť aspoň 4x za kalendárny rok príspevok do regionálnej televízie s diváckym dosahom na mesto Senica so zameraním na ochranu verejnej zelene a aktuálne problémy v tejto oblasti v rozsahu minimálne 3 minút, ktorý bude Objednávateľovi bezodplatne poskytnutý za účelom uverejnenia na webovom sídle Objednávateľa a jeho sociálnych sieťach;
11. pripraviť aspoň 4x za kalendárny rok príspevok do regionálnej televízie s diváckym dosahom na mesto Senica, obsahom ktorého bude kurz rezu drevín a to v rozsahu minimálne 3 minút, ktorý bude Objednávateľovi bezodplatne poskytnutý za účelom uverejnenia na webovom sídle Objednávateľa a jeho sociálnych sieťach;
12. podporovať podujatia Mesta Senica zamerané na ekologické témy podľa požiadaviek Mesta Senica a to súhrnne v hodnote minimálne 5.000,- EUR/kalendárny rok.

**Článok III.**

#  Odplata za Služby 1 a platobné podmienky

1. Objednávateľ je povinný Dodávateľovi zaplatiť za poskytované Služby 1 odplatu podľa *Prílohy č. 5: Prehľad cien za služby*, ktorá je neoddeliteľnou súčasťou tejto Zmluvy (ďalej ako **„Odplata 1“**) a to nasledovne:
2. Objednávateľ je povinný Dodávateľovi zaplatiť za starostlivosť o živé ploty; podkladom pre výpočet tejto položky Odplaty je jednotková cena/m2;
3. Objednávateľ je povinný Dodávateľovi zaplatiť za starostlivosť o trávnaté plochy; podkladom pre výpočet tejto položky Odplaty je jednotková cena/m2;
4. Objednávateľ je povinný Dodávateľovi zaplatiť za starostlivosť o stromy – ošetrovanie stromov (orezy); podkladom pre výpočet tejto položky Odplaty je jednotková cena/hod.;
5. Objednávateľ je povinný Dodávateľovi zaplatiť za starostlivosť o stromy – výruby; podkladom pre výpočet tejto položky Odplaty je jednotková cena/kus.
6. V prípade, ak je Dodávateľ platcom dane z pridanej hodnoty (DPH), bude k uvedeným jednotkovým cenám pripočítaná daň z pridanej hodnoty (DPH) v zmysle príslušných právnych predpisov.

**ČASŤ B)**

**SLUŽBY NA ÚSEKU MIESTNYCH KOMUNIKÁCIÍ**

**Článok I.**

# Predmet Zmluvy

1. Predmetom tejto Zmluvy je:
2. záväzok Dodávateľa dodať Objednávateľovi riadne a včas za podmienok dohodnutých v tejto Zmluve a v súlade s príslušnými všeobecne záväznými právnymi predpismi a pokynmi Objednávateľa služby na úseku miestnych komunikácií na území mesta Senica bližšie špecifikované v *Prílohe č. 2: Opis predmetu zákazky 2,* ktorá tvorí neoddeliteľnú súčasť tejto Zmluvy (ďalej len **„Služby 2“**)

(Služby 1 a Služby 2 ďalej spolu aj ako **„Služby“**), a

1. záväzok Objednávateľa zaplatiť Dodávateľovi za riadne a včas poskytnuté Služby 2 odplatu za podmienok dohodnutých v tejto Zmluve.
2. Pre účely tejto Zmluvy sa pod Službami 2, t.j. službami na úseku miestnych komunikácií, rozumie zimná údržba.

**Článok II.**

# Podmienky poskytovania Služieb 2

1. Miesto poskytovania Služieb 2 je územie mesta Senica, pozostávajúce z katastrálnych území Senica a Kunov.
2. Čiastkové miesta a termíny poskytovania zimnej údržby miestnych komunikácií a ich rozsah je určený touto Zmluvou*, Prílohou č. 2: Opis predmetu zákazky 2,* Operatívnym plánom zimnej údržby a *Prílohou č. 4: Pasport miestnych komunikácií.*
3. Služby zimnej údržby miestnych komunikácií Dodávateľ poskytuje v súlade s Operatívnym plánom zimnej údržby nepretržite celodenne v termíne vždy od 15.11. do 15.03. príslušného roka. Dodávateľ na každé obdobie poskytovania služieb zimnej údržby podľa predchádzajúcej vety zostavuje Operatívny plán zimnej údržby, ktorý je povinný predložiť Objednávateľovi na schválenie a to vždy do 01.11. príslušného kalendárneho roka. Operatívny plán zimnej údržby na obdobie zimnej údržby od nadobudnutia účinnosti tejto Zmluvy do 15.03.2022 predloží Dodávateľ bezprostredne po nadobudnutí účinnosti tejto Zmluvy, najneskôr do 2 dní od nadobudnutia účinnosti tejto Zmluvy.
4. Dodávateľ je povinný zabezpečiť poskytovanie Služieb 2 prostredníctvom príslušnej strojovej techniky a odborného personálu. Za účelom predchádzania vzniku škôd je Dodávateľ povinný zabezpečiť odstraňovanie snehu prostredníctvom strojovej techniky vybavenej odpruženými radlicami.
5. Dodávateľ je povinný zahájiť poskytovanie služieb zimnej údržby miestnych komunikácií vždy do 1 hodiny od vytvorenia súvislej aspoň 5-centimetrovej snehovej pokrývky alebo od vytvorenia námrazy na miestnych komunikáciách v mieste poskytovania Služieb. Služby zimnej údržby je Dodávateľ povinný poskytovať tak, aby tieto služby boli poskytnuté v čo možno najkratšom čase.

**Článok III.**

#  Odplata za Služby 2 a platobné podmienky

1. Objednávateľ je povinný Dodávateľovi zaplatiť za poskytované Služby 2 odplatu podľa *Prílohy č. 5: Prehľad cien za služby*, ktorá je neoddeliteľnou súčasťou tejto Zmluvy (ďalej ako **„Odplata 2“**) (Odplata 1 a Odplata 2 ďalej spolu aj ako **„Odplata“**), t.j. Objednávateľ je povinný Dodávateľovi zaplatiť za zimnú údržbu miestnych komunikácií. Podkladom pre výpočet tejto položky Odplaty je jednotková cena/km, t.j. jednotková cena za každý aj začatý kilometer miestnej komunikácie, na ktorej Dodávateľ poskytol služby zimnej údržby miestnych komunikácií. Kilometrom miestnej komunikácie sa pre účely výpočtu Odplaty 2 rozumie kilometer miestnej komunikácie po celej svojej šírke, t.j. obe strany miestnej komunikácie.
2. Náklady na spotrebovaný posypový materiál nie sú súčasťou jednotkových cien jednotlivých položiek Odplaty a Dodávateľ si bude tieto náklady fakturovať v skutočne preukázanej výške odsúhlasenej Objednávateľom. Za týmto účelom je Dodávateľ povinný Objednávateľovi predložiť príslušné doklady preukazujúce skutočnú výšku týchto nákladov. V prípade, ak Objednávateľ nebude súhlasiť s navrhovanou jednotkovou cenou posypového materiálu má právo nakúpiť posypový materiál a dať ho k dispozícií Dodávateľovi. Za týmto účelom Dodávateľ najneskôr k 1.8. daného kalendárneho roka oznámi Objednávateľovi záväznú cenu posypového materiálu na najbližšiu zimnú sezónu.
3. V prípade, ak je Dodávateľ platcom dane z pridanej hodnoty (DPH), bude k uvedeným jednotkovým cenám pripočítaná daň z pridanej hodnoty (DPH) v zmysle príslušných právnych predpisov.

**ČASŤ C)**

**SPOLOČNÉ USTANOVENIA**

**Článok I.**

# Všeobecné podmienky poskytovania Služieb

1. Zmluvné strany sa dohodli, že Objednávateľ je počas trvania tejto Zmluvy oprávnený jednostranne zvýšiť/znížiť rozsah poskytovania Služieb a to maximálne o 10% oproti predpokladanému plánovanému rozsahu poskytovania Služieb, t.j. predpokladaných množstiev podľa tejto Zmluvy a jej príloh a to najmä v súvislosti s rozvojom výstavby v meste Senica. Dodávateľ je povinný takúto zmenu v rozsahu poskytovania služieb akceptovať, ak sa zmluvné strany nedohodnú inak. V prípade, ak bude potreba zmeny rozsahu poskytovania Služieb spôsobená v dôsledku zmeny právnej úpravy, zmluvné strany sa zaväzujú postupovať v súlade s Článkom X. bodom 10.1 tejto časti Zmluvy.
2. Dodávateľ berie na vedomie, že Objednávateľ sa bude o zeleň v meste Senica starať aj prostredníctvom zriadeného mestského sociálneho podniku, a to najmä v rozsahu služieb, ktoré nie sú predmetom tejto Zmluvy. Dodávateľ je povinný kooperovať s mestským sociálnym podnikom a v prípade potreby poskytnúť mu súčinnosť (napr. pri výsadbe) z pohľadu organizácie plnenia tejto Zmluvy.

**Článok II.**

# Všeobecné povinnosti Dodávateľa

1. Dodávateľ je povinný:
2. dodávať Služby a plnenia podľa tejto Zmluvy riadne a včas za podmienok dohodnutých v tejto Zmluve s odbornou starostlivosťou, v požadovanej kvalite, na dohodnutom mieste a v dohodnutom termíne poskytovania Služieb a v súlade so všeobecne záväznými právnymi predpismi a pokynmi Objednávateľa;
3. poskytovať Služby prostredníctvom vozidiel, zariadení a mechanizmov, ktoré sú na to určené a spĺňajú technické požiadavky v súlade s touto Zmluvou a príslušnými právnymi predpismi;
4. poskytovať Služby 2, t.j. služby zimnej údržby miestnych komunikácií, prostredníctvom vozidiel opatrených GPS systémom a to za účelom kontroly plnenia predmetu tejto Zmluvy,
5. oznámiť Objednávateľovi akúkoľvek zmenu údajov o subdodávateľoch;
6. dodržiavať nasledovné pravidlá pre zmenu subdodávateľa využívaného Dodávateľom za účelom plnenia povinností Dodávateľa podľa tejto Zmluvy:
	* 1. subdodávateľ, ktorého sa týka návrh na zmenu, musí spĺňať oprávnenie na výkon činnosti a nesmie mať zákaz účasti vo verejných obstarávaniach;
		2. zmenu subdodávateľa Dodávateľ písomne oznámi Objednávateľovi najneskôr 5 pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa, ak sa v odôvodnených prípadoch nedohodne s Objednávateľom na kratšej lehote;
		3. zmenou subdodávateľa nie je dotknutá zodpovednosť Dodávateľa za riadne a včasné plnenie tejto Zmluvy;
		4. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného touto Zmluvou alebo jej prílohy, je Dodávateľ povinný, súčasne s písomným oznámením podľa bodu ii), predložiť dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ;
7. mať po celú dobu platnosti a účinnosti tejto Zmluvy zriadený kontakt pre verejnosť na mobilnom telefónnom čísle: .............. a emailovej adrese: ....................; telefónny kontakt bude dostupný pre občanov mesta Senica 6 hodín denne počas pracovných dní a v ostatnom čase bude na uvedenom kontakte dostupný záznamník na prijatie hlasových správ; evidenciu prijatých podnetov prostredníctvom kontaktu pre verejnosť a výsledok ich riešenia je Dodávateľ povinný zreferovať na mesačnej báze vždy v najbližší kontrolný deň;
8. poskytovať Služby prostredníctvom osôb oprávnených a zaškolených na poskytnutie daných Služieb a obsluhu vozidiel, zariadení a mechanizmov, prostredníctvom ktorých sa Služby vykonávajú;
9. v plnom rozsahu riadiť poskytovanie Služieb podľa tejto Zmluvy a komplexne koordinovať plnenia jednotlivých činností a povinností Dodávateľa podľa tejto Zmluvy, vrátane využitia Služieb poskytovaných subdodávateľmi Dodávateľa; pri vykonávaní predmetu tejto Zmluvy inou osobou (subdodávateľom) v mene a na účet Dodávateľa Dodávateľ zodpovedá v plnom rozsahu za plnenie povinností podľa tejto Zmluvy zo strany subdodávateľov a za úkony subdodávateľa v rozsahu, akoby Služby podľa tejto Zmluvy vykonával sám Dodávateľ;
10. mať všetky oprávnenia, povolenia, súhlasy a odbornú spôsobilosť, ktoré sa vyžadujú v zmysle platných právnych predpisov na poskytovanie Služieb;
11. informovať Objednávateľa, ak z objektívnych príčin nebude môcť dodržať čiastkový termín poskytnutia Služieb, a to bezodkladne po zistení takejto skutočnosti; Dodávateľ je povinný Služby následne dodať v lehote do 2 dní, ak si zmluvné strany nedohodnú inak;
12. informovať Objednávateľa o všetkých skutočnostiach súvisiacich s plnením predmetu tejto Zmluvy, o ktorých sa dozvie pri plnení povinností podľa tejto Zmluvy a ktoré majú vplyv na plnenie predmetu tejto Zmluvy; uvedené neplatí pri službách zimnej údržby;
13. mať počas trvania tejto Zmluvy uzatvorenú poistnú zmluvu s poistným krytím najmenej vo výške 50.000,- Eur na poistenie zodpovednosti za škodu spôsobenú pri výkone prevádzkovej činnosti Dodávateľa v súvislosti s plnením tejto Zmluvy na majetku tretích osôb; zmluvné strany potvrdzujú, že Dodávateľ jednu fotokópiu tejto zmluvy odovzdal Objednávateľovi pri podpise tejto Zmluvy.

**Článok III.**

# Všeobecné povinnosti Objednávateľa

1. Objednávateľ je povinný:
2. zaplatiť Dodávateľovi za riadne a včas poskytnuté Služby Odplatu za podmienok dohodnutých v tejto Zmluve;
3. poskytnúť Dodávateľovi súčinnosť pri realizácii Služieb, ihneď a bezodkladne upozorňovať na nedostatky a chyby pri vykonávaní Služieb a umožniť ich odstránenie za podmienok dohodnutých v tejto Zmluve;
4. bezodkladne informovať Dodávateľa o všetkých skutočnostiach, ktoré by mohli mať vplyv na plnenie predmetu tejto Zmluvy.

**Článok IV.**

#  Spoločné ustanovenia o Odplate a platobných podmienkach

1. Výška jednotkových cien jednotlivých položiek Odplaty je výsledkom Verejného obstarávania a určuje sa na základe akceptovanej cenovej ponuky predloženej Dodávateľom vo Verejnom obstarávaní - *Prílohy č. 5: Prehľad cien za služby*. Výška Odplaty je stanovená v súlade so zákonom č. 18/1996 Z. z. o cenách v znení neskorších predpisov s ohľadom na predpokladané množstvá podľa *Prílohy č. 1: Opis predmetu zákazky 1* a *Prílohy č. 2: Opis predmetu zákazky* *2* ako cena pevná a konečná, to znamená, že sú v nej obsiahnuté všetky náklady Dodávateľa na riadne a včasné poskytnutie Služieb za podmienok dohodnutých podľa tejto Zmluvy a jej výška sa počas celej doby platnosti a účinnosti tejto Zmluvy nemení. V prípade zmeny právnej úpravy, ktorá bude mať vplyv na výšku Odplaty, budú zmluvné strany postupovať v súlade s Článkom X. bodom 10.1 tejto Zmluvy.
2. Objednávateľ je povinný Dodávateľovi zaplatiť za poskytované Služby Odplatu na základe mesačných faktúr s lehotou splatnosti 60 dní od ich doručenia Objednávateľovi. Zmluvné strany prehlasujú, že dohodnutá lehota splatnosti nie je v hrubom nepomere k právam a povinnostiam vyplývajúcim z tohto záväzkového vzťahu pre Dodávateľa podľa § 369d Obchodného zákonníka, pričom dohodnutú lehotu splatnosti odôvodňuje povaha predmetu plnenia záväzku.
3. Dodávateľ vystavuje faktúry na jednotlivé položky Odplaty vždy za skutočne poskytnuté Služby v príslušnom kalendárom mesiaci a to bezodkladne po uplynutí príslušného kalendárneho mesiaca. Faktúra vystavená Dodávateľom musí byť v súlade s príslušnými právnymi predpismi, najmä (nie však výlučne) zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov. Dodávateľ je povinný priložiť k faktúre nasledovné doklady:
* schválený súpis vykonaných Služieb,
* vážne lístky zneškodneného/zhodnoteného odpadu,
* záznam o prevádzke vozidla nákladnej dopravy,
* pracovné listy odsúhlasené Objednávateľom.
1. V prípade, ak faktúra Dodávateľa nebude obsahovať náležitosti v zmysle príslušných právnych predpisov alebo nebude doložená dokladom podľa bodu 4.3 tohto Článku tejto časti Zmluvy, je Objednávateľ oprávnený vrátiť ju Dodávateľovi na prepracovanie s tým, že nová lehota splatnosti faktúry začína plynúť dňom doručenia opravenej faktúry Objednávateľovi.

**Článok V.**

# Doba trvania Zmluvy a jej ukončenie

1. Táto Zmluva sa uzatvára na dobu určitú na obdobie 3 rokov od nadobudnutia účinnosti tejto Zmluvy, najneskôr do 31.12.2024. Dodávateľ sa zaväzuje začať poskytovať Služby podľa tejto Zmluvy najneskôr do 7 dní od nadobudnutia účinnosti tejto Zmluvy, najskôr od 01.01.2022.
2. Táto Zmluva zaniká uplynutím doby jej trvania podľa bodu 5.1 tohto Článku tejto Zmluvy. K zániku tejto Zmluvy môže dôjsť aj:
3. písomnou dohodou zmluvných strán,
4. odstúpením od Zmluvy.
5. Zmluvné strany sú oprávnené odstúpiť od Zmluvy, ak jedna zo zmluvných strán opakovane porušuje zmluvné alebo zákonné povinnosti, najmä povinnosti uvedené v Článku II. a III. tejto časti Zmluvy alebo podmienky poskytovania Služieb uvedené v Článku II. časti A) tejto Zmluvy a v Článku II. časti B) tejto Zmluvy. V prípade, že nastali skutočnosti zakladajúce právo odstúpiť od Zmluvy jednou zo zmluvných strán je druhá zmluvná strana povinná túto skutočnosť písomne oznámiť zmluvnej strane, ktorá povinnosť porušila a dať jej primeranú lehotu na odstránenie tohto stavu. Pokiaľ k odstráneniu stavu porušenia povinností v lehote poskytnutej príslušnou zmluvnou stranou nedôjde, je táto zmluvná strana oprávnená odstúpiť od Zmluvy s tým, že toto odstúpenie je účinné dňom doručenia druhej zmluvnej strane alebo dňom uvedeným v tomto odstúpení. Oznámenie o odstúpení od Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je takéto odstúpenie neplatné.
6. Dodávateľ je oprávnený odstúpiť od Zmluvy po predchádzajúcom písomnom upozornení v prípade podstatného porušenia tejto Zmluvy, ak je Objednávateľ v omeškaní s úhradou faktúry o viac ako 90 kalendárnych dní.
7. Objednávateľ je oprávnený odstúpiť od Zmluvy bez predchádzajúceho písomného upozornenia v prípade podstatného porušenia tejto Zmluvy, ak:
8. Dodávateľ bude v omeškaní s poskytovaním Služieb o viac ako 15 kalendárnych dní,
9. Dodávateľ nedodrží termín odstránenia nedostatkov pri vadnom poskytnutí Služieb podľa Článku VI. bodu 6.5 tejto časti Zmluvy.
10. Odstúpenie od Zmluvy podľa bodu 5.4 a 5.5 tohto Článku tejto časti Zmluvy nadobúda účinnosť doručením oznámenia o odstúpení od Zmluvy druhej Zmluvnej strane alebo dňom uvedeným v tomto odstúpení.

**Článok VI.**

# Spôsob kontroly plnenia záväzku a

# spôsob vykazovania jeho plnenia

1. Objednávateľ je oprávnený kedykoľvek v priebehu trvania tejto Zmluvy kontrolovať plnenie záväzku podľa tejto Zmluvy. Kontrolu plnenia záväzku vyplývajúceho z tejto Zmluvy vykonávajú poverení zamestnanci Objednávateľa a hlavný kontrolór mesta Senica.
2. Dodávateľ nie je oprávnený odmietnuť výkon kontroly podľa predchádzajúceho bodu tohto Článku tejto Zmluvy.
3. Zmluvné strany sa dohodli za účelom pravidelnej kontroly plnenia záväzku podľa tejto Zmluvy na kontrolných dňoch, ktoré sa budú konať vždy v prvý kalendárny týždeň v príslušnom kalendárnom mesiaci, ak sa zmluvné strany nedohodnú inak.
4. Objednávateľ je oprávnený si za účelom kontroly kedykoľvek vyžiadať od Dodávateľa informácie o aktuálnej činnosti Dodávateľa a Dodávateľ je povinný Objednávateľovi tieto informácie bezodkladne poskytnúť.
5. Objednávateľ v prípade zistenia vád poskytnutých Služieb bezodkladne od zistenia vád, najneskôr do 3 pracovných dní, oznámi Dodávateľovi konkrétne nedostatky poskytnutých Služieb. Dodávateľ takto oznámené nedostatky odstráni do 2 dní od ich oznámenia, ak si zmluvné strany nedohodnú inak. V prípade zistenia vád poskytnutých Služieb zimnej údržby miestnych komunikácií Dodávateľ oznámené nedostatky odstráni bezodkladne po ich oznámení, najneskôr do 1 hodiny od ich oznámenia začne s odstraňovaním oznámených vád a najneskôr do 3 hodín od ich oznámenia ich odstráni.
6. Dodávateľ sa zaväzuje pre účely kontroly plnenia predmetu tejto Zmluvy zabezpečiť ku dňu účinnosti tejto Zmluvy Objednávateľovi dva elektronické prístupy k GPS monitorovacím systémom vozidiel, prostredníctvom ktorých zabezpečuje poskytovanie Služieb 2, t.j. služieb zimnej údržby miestnych komunikácií. Elektronickým prístupom k GPS monitorovaciemu systému vozidiel podľa predchádzajúcej vety tohto Článku tejto Zmluvy sa rozumie online prístup k štandardným informáciám z GPS monitorovacieho zariadenia (napríklad mapa jázd, počet km jázd/státia a ďalšie) a online prístup k histórii týchto informácií po celú dobu trvania tejto Zmluvy. Objednávateľ je oprávnený vyhotovovať si z týchto údajov výstupy pre účely kontroly plnenia záväzku a vykazovania jeho plnenia podľa tejto Zmluvy.

# Článok VII.

# Zmluvné pokuty, úrok z omeškania

# a náhrada škody

1. Za nedodržanie termínu odstránenia nedostatkov pri vadnom poskytnutí Služieb Článku VI. bodu 6.5 tejto časti Zmluvy vznikne Objednávateľovi nárok na zaplatenie zmluvnej pokuty vo výške 1.000,- € za každý aj začatý deň omeškania.
2. Dodávateľ má v prípade omeškania Objednávateľa s finančnými plneniami podľa tejto Zmluvy právo na úrok z omeškania vyúčtovaný v súlade so všeobecne záväznými právnymi predpismi. Objednávateľ sa nedostane do omeškania podľa predchádzajúcej vety, ak je v omeškaní z dôvodov vyššej moci, a to počas doby ich trvania. Dôvodmi vyššej moci podľa predchádzajúcej vety sa rozumejú dôvody podľa Článku IX. tejto časti Zmluvy, napríklad omeškanie platby z technických dôvodov na strane tretej osoby ako je bankový ústav alebo poskytovateľ internetu a iné.
3. Týmito ustanoveniami nie je dotknuté právo Objednávateľa na náhradu škody voči Dodávateľovi v plnom rozsahu.

# Článok VIII.

# Doručovanie

1. Zmluvné strany sa záväzne dohodli na nasledovných pravidlách, podmienkach a fikciách doručovania, ktoré medzi nimi so všetkými zmluvnými a zákonnými účinkami doručenia vždy platia:
* listiny sa zasielajú na adresu zmluvnej strany, ktorá je ako aktuálna adresa sídla zapísaná v obchodnom registri alebo inom registri, v ktorom je zmluvná strana zapísaná v čase odoslania zásielky na poštovú prepravu, ak zmluvná strana neoznámi inú adresu na doručovanie a to formou doporučenej zásielky;
* listiny sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v tejto Zmluve alebo na korešpondenčnej adrese písomne oznámenej druhej zmluvnej strane, považujú sa písomnosti za doručené dňom uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „adresát neznámy“, považuje sa zásielka za doručenú dňom jej vrátenia odosielateľovi;
* listiny doručované osobne sa považujú za doručené v prípade, ak boli osobne doručené do podateľne Mestského úradu v Senici alebo boli za preberajúcu zmluvnú stranu prevzaté jej štatutárnym zástupcom alebo kontaktnou osobou oprávnenou konať vo veciach technických uvedenou v záhlaví tejto Zmluvy.
1. Zmluvné strany sa dohodli, že v rámci bežnej komunikácie s výnimkou listín týkajúcich sa zmeny alebo ukončenia zmluvného vzťahu sa bude akceptovať aj elektronická komunikácia zaslaná na emailovú adresu uvedenú v záhlaví tejto Zmluvy, ak bude jej prijatie druhou zmluvnou stranou emailom potvrdené. Vo veci plnenia zmluvných povinností podľa Článku II. bodu 2.8 časti A) tejto Zmluvy bude Dodávateľ na elektronickú komunikáciu podľa predchádzajúcej vety využívať emailový kontakt: redakcia@senica.sk.

# Článok IX.

# Vyššia moc

1. Zodpovednosť zmluvných strán za porušenie povinností podľa tejto Zmluvy je vylúčená v prípade, ak porušenie nastalo z dôvodu prípadu vyššej moci. Za prípad vyššej moci sa považuje skutočnosť, ktorá nastala v čase od uzatvorenia Zmluvy do času dodania, bráni v plnení povinnej strany, nastala nezávisle na vôli povinnej strany, nemožno pri nej s ohľadom na okolnosti predpokladať, že by povinná strana túto prekážku alebo jej dôsledky odvrátila alebo prekonala, nevznikla v čase, keď bola povinná strana v omeškaní so splnením povinnosti a nevznikla v dôsledku hospodárskych pomerov povinnej strany. Za prípad vyššej moci sa považuje hlavne prírodná katastrofa (hlavne povodeň, tornádo, tropická búrka, hurikán, krupobitie, zosuv pôdy, sopečná erupcia a jej následky, závrt, lavína, zemetrasenie a jeho následky, neobvyklé slnečné erupcie, dopad vesmírneho telesa, a pod.), vojna, mobilizácia, nepokoje a podobné udalosti, štrajk, výluka, prieťahy či neudelenie úradného povolenia, ktoré je pre poskytnutie služby nevyhnutné, hoci povinná strana o úradne povolenie včas a riadne požiadala, neoprávnené zásahy tretích strán. Tieto prípady vyššej moci nezakladajú nároky súvisiace s porušením povinností Dodávateľa, a to aj vtedy, keď sa vyskytli u subdodávateľov. V prípade, že splnenie povinnosti podľa tejto Zmluvy je dohodnuté do určitej doby, doba na splnenie tejto povinnosti sa predlžuje o trvanie prípadu vyššej moci.
2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
3. Ani jedna zo zmluvných strán nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že nesplnenie nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania Zmluvy predvídať, prekážkam ani ich následkom sa nedalo zabrániť, vyhnúť ani ich prekonať.

# Článok X.

# Záverečné ustanovenia

1. Túto Zmluvu možno meniť a dopĺňať písomnými dodatkami podpísanými obidvoma zmluvnými stranami. Zmluvné strany sa zaväzujú, že v prípade zmeny právnej úpravy budú navzájom rokovať o prípadnej zmene zmluvných podmienok.
2. Táto Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa, najskôr 01.01.2022.
3. Zmluva je vyhotovená v 4 vyhotoveniach, z ktorých Objednávateľ obdrží 2 vyhotovenia a Dodávateľ obdrží 2 vyhotovenia.
4. Zmluvné strany sa dohodli, že pohľadávky, ktoré vzniknú z tohto zmluvného vzťahu nie je možné postúpiť tretím osobám.
5. Zmluvné strany vyhlasujú, že si text Zmluvy dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu Zmluvy a na znak súhlasu ju podpísali.
6. Neoddeliteľnou súčasťou tejto Zmluvy je:
* *Príloha č. 1: Opis predmetu zákazky 1*
* *Príloha č. 2: Opis predmetu zákazky 2*
* *Prílohe č. 3: Rozpis sektorov*
* *Príloha č. 4: Pasport miestnych komunikácií*
* *Príloha č. 5: Prehľad cien za služby*

V Senici ............................ V ............................

Objednávateľ: Dodávateľ:

...................................................... ................................................................

**Mesto Senica**

 Ing. Mgr. Martin Džačovský

 primátor